སྤྱིར་མི་ཞིག་གིས་དཔེ་ཀློག་ག་འདྲ་བྱས་ཡོད་པ་དེས་མི་དེའི་འཇོན་ཐང་མཚོན་པ་དང་།མི་རིགས་ཤིག་གིས་དཔེ་ཀློག་བྱས་པའི་ཚད་དང་སློབ་གསོའི་ཆུ་ཚད་དེ་མི་རིགས་གང་དེ་ཉིད་ཀྱི་སྲིད་འབྱོར་རིག་གསུམ་གྱི་འཕེལ་རྒྱས་དང་འབྲེལ་བ་ཟབ་མོ་ཡོད།འདི་ནི་འདས་ཟིན་པའི་ལོ་རྒྱུས་དང་ད་ལྟའི་གནས་བབས་གང་གི་ཆ་ནས་ཀྱང་ང་ཚོ་ལ་ར་སྤྲོད་བྱས་འདུགདེ་བས་ང་ཚོ་སློབ་གྲོགས་དག་གིས་རང་ཉིད་ནས་འགོ་བརྩམས་ཏེ་དཔེ་ཀློག་གི་ལས་ལ་ཞུགས་ནས་རང་ཉིད་མི་བུ་འཇོན་ཐང་ཅན་ཞིག་དང་།ལེགས་ཉེས་བླང་དོར་ལ་མ་རྨོངས་པ་ཅན་ཞིག་ཏུ་བཏང་སྟེ་ཕྱིར་རང་རེའི་ཕ་ཡུལ་དང་མི་རིགས་ལ་ཞབས་འདེགས་སྒྲུབ་རྒྱུ་ནི་གནད་འགག་ཅིག་ཡིན།དེའང་སྔོན་ཆད་ཀྲུའུ་ཙུང་ལི་མཆོག་ལོ་བཅུ་གཉིས་སོན་པའི་སྐབས་ཤིག་ལ་སློབ་གྲྭའི་སློབ་གཙོས་སློབ་གྲོགས་རེ་རེ་ལ་ཁྱོད་ཀྱིས་ཅིའི་ཕྱིར་དཔེ་ཀློག་བྱས་པ་ཡིན་ཞེས་དྲིས་ཚེ།ལ་ལས་ནི་དཔོན་གནས་ཀྱི་ཆེད་དུ་དཔེ་ཀློག་བྱེད་ཅེས་པ་དང་།ཡང་ལ་ལས་ནི་རྒྱུ་འབྱོར་གྱི་ཆེད་དུ་དཔེ་ཀློག་བྱེད་རྒྱུ་ཡིན་ཞེས་ལན་བཏབ།སྐབས་དེར་ཀྲུའུ་ཙུང་ལི་མཆོག་ནས་བདག་གིས་ཀྲུང་ཧྭ་མི་རིགས་ཀྱི་འཕེལ་རྒྱས་ཀྱི་སླད་དུ་དཔེ་ཀློག་བྱེད་རྒྱུ་ཡིན་ཞེས་ལན་བཏབ་བྱུང་།དེ་བས་ང་ཚོ་སློབ་གྲོགས་དག་གིས་ཀྱང་རང་ཉིད་ཀྱིས་དཔེ་ཀློག་བྱེད་པའི་དམིགས་ཡུལ་དེ་ལྟོ་རྒྱབ་ཙམ་དང་ལས་ཀ་ཙམ་རག་པ་ཁོ་ན་ལ་དམིགས་ན་ཧ་ཅང་གུ་དོགས་པའི་དབང་གིས།ཁྱོད་ཚོས་ཀྱང་དཔེ་ཀློག་བྱེད་པ་དེ་ཀུན་སློང་ཡང་དག་ཅིགཕུགས་འདུན་རིང་བོ་ཞིག་ལ་དམིགས་དགོས།